gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8093, del 27-07-2017 (2017/6910)

ACORD de 21 de juliol de 2017, del Consell, d'autorització de l'expedient de rescabalament E.I. 10/2017, per obligacions contretes en 2016 i 2017 amb Transvia, SL.
-------------------------------------------------------------------------------------------------------------------------------------------------------------------

### Dades del document

Número de DOGV
:   8093

Data del DOGV
:   27-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6910


Data del document
:   21-07-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Acord

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

ACORD de 21 de juliol de 2017, del Consell, d'autorització de l'expedient de rescabalament E.I. 10/2017, per obligacions contretes en 2016 i 2017 amb Transvia, SL. [2017/6910]  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon a la persona titular de la Conselleria de Justícia, Administració Pública, Reformes Democràtiques i Llibertats Públiques, resoldre, prèvia l'autorització del Consell, els expedients rescabalament tramitats per l'esmentada Conselleria.  
De conformitat amb els articles 19.2 i 106.3 de l'esmentada llei, la tramitació de l'esmentat expedient ve justificada per la necessitat d'atendre el compliment de les obligacions econòmiques de la Generalitat, en haver rebut satisfactòriament el servei prestat.  
Per tot això, a proposta de la consellera de Justícia, Administració Pública, Reformes Democràtiques i Llibertats Públiques, el Consell, prèvia deliberació, en la sessió del dia 21 de juliol 2017,  
  
  
ACORDA  
  
Primer  
Autoritzar l'aprovació de l'expedient de rescabalament E.I. 10/2017 per la persona titular de la Conselleria de Justícia, Administració Pública, Reformes Democràtiques i Llibertats Públiques.  
  
Segon  
Autoritzar la imputació al pressupost ordinari de la Conselleria Justícia, Administració Pública, Reformes Democràtiques i Llibertats Públiques de les obligacions adquirides per import de 842.763,34 euros (IVA inclòs), en favor de l'empresa Transvia, SL, per la prestació de conformitat del servei de transport i locomoció dels òrgans judicials de l'administració de justícia de les províncies de Valencia i Alacant, entre els dies 1 de novembre de 2016 i 20 de març de 2017 (ambdós inclosos).  
  
  
València, 24 de juliol de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8178, del 27-11-2017 (2017/10634)

RESOLUCIÓ de 21 de novembre de 2017, de la Universitat d'Alacant, per la qual nomena Miguel Cano González professor titular d'Universitat en l'àrea de coneixement d'Enginyeria del Terreny.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8178

Data del DOGV
:   27-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10532


Data del document
:   21-11-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 21 de novembre de 2017, de la Universitat d'Alacant, per la qual nomena Miguel Cano González professor titular d'Universitat en l'àrea de coneixement d'Enginyeria del Terreny. [2017/10767]  
De conformitat amb la proposta elevada per la Comissió nomenada per a jutjar la plaça de professor/a titular d'universitat (DF02821), convocada per resolució de 26 de juliol de 2017 (BOE 14.08.2017), de l'àrea de coneixement d'Enginyeria del Terreny, Departament d'Enginyeria Civil, i presentada per l'interessat la documentació a què fa referència la base novena de la convocatòria; aquest Rectorat, en ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenrotllen, ha resolt:  
  
Nomenar Miguel Cano González, amb document nacional d'identitat número 13191623G, professor/a titular d'universitat de l'àrea de coneixement d'Enginyeria del Terreny, adscrita al departament d'Enginyeria Civil.  
  
Contra aquesta resolució, que esgota la via administrativa, pot l'interessat interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que establix l'article 114 de la Llei 39/2015, de l'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 21 de novembre de 2017.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 7995, del 08-03-2017 (2017/1751)

Informació pública del projecte de reparcel·lació de la unitat d'execució número 1 del sector 5 del Pla general d'ordenació urbana.
-----------------------------------------------------------------------------------------------------------------------------------

### Dades del document

Número de DOGV
:   7995

Data del DOGV
:   08-03-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/1751


Data del document
:   08-02-2017

Organisme emissor
:   Ajuntament de Benijófar

Tipus de document
:   Anunci

Descriptors 

:   * Benijófar
    * pla d'urbanisme
    * administració local

Informació pública del projecte de reparcel·lació de la unitat d'execució número 1 del sector 5 del Pla general d'ordenació urbana. [2017/1751]  
Per acord adoptat per la Junta de Govern Local, en sessió extraordinària de data 7 de febrer de 2017, se sotmet a informació pública, per un termini d'un mes, el projecte de reparcel·lació de la unitat d'execució número 1 del sector 5 del Pla general d'ordenació urbana de Benijófar, presentat per l'agent urbanitzador El Dorado de Europa, SL, a fi que els interessats puguen presentar les al·legacions o objeccions que estimen pertinents, en compliment de l'article 92.2.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.   
Durant el dit termini podrà ser examinat per qualsevol interessat a les dependències municipals d'Urbanisme, situades en Juan Ramón Jiménez, 8.  
  
Benijófar, 8 de febrer de 2017.- L'alcalde president: Luis Rodríguez Pérez.
Diari Oficial de la Generalitat Valenciana


Sumari del DOGV 7999, del 14-03-2017 (2017/2096)

Extracte de la Resolució de 7 de març de 2017, del rector, per la qual es convoca la VII edició del Concurs de Projectes Científics, Petits Grans Invents, per a l'any 2017.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7999

Data del DOGV
:   14-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2096


Data del document
:   07-03-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 7 de març de 2017, del rector, per la qual es convoca la VII edició del Concurs de Projectes Científics, Petits Grans Invents, per a l'any 2017. [2017/2096]  
BDNS (identif.): 334997.  
De conformitat amb el que preveuen  els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la base de dades nacional de subvencions:  
http://www.pap.minhap.gob.es/bdnstrans/index  
  
Primer. Persones beneficiàries  
Hi poden participar:  
- Alumnat de l'Educació Secundària Obligatòria  
- Alumnat de Batxillerat  
- Alumnat de cicles formatius  
Cada equip ha de ser de quatre alumnes dirigits per un professor/a o responsable, que actuarà com a tutor/a.  
Han de complir els requisits exigits en les bases.  
  
Segon. Finalitat  
La finalitat d'aquesta convocatòria  és premiar un desenvolupament científic, un experiment, una aplicació o qualsevol altra iniciativa en l'àmbit de la ciència i la tecnologia.  
  
Tercer. Bases reguladores  
Accessibles en http://www.info.upv.es/pgi/index-va.html  
  
Quart. Import  
S'estableixen dos premis dotats amb 1.000 euros. A més, es poden concedir  fins a un màxim de dos accèssits, dotats amb 200 euros cadascun, segons s'especifica en les bases reguladores del procediment.  
  
Cinqué. Termini de presentació de sol·licituds  
Comença a partir de l'endemà de la publicació d'aquest extracte en el Diari Oficial de la Comunitat Valenciana i finalitza el 19 de maig de 2017 a les 24.00 h.  
  
  
València, 7 de març de 2017.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8112, del 24-08-2017 (2017/6747)

Notificació de la sentència dictada en el rotlle d'apel·lació número 41/2017.
-----------------------------------------------------------------------------

### Dades del document

Número de DOGV
:   8112

Data del DOGV
:   24-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6747


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 41/2017. [2017/6747]  
La Secció Huitena de l'Audiència Provincial de València ha dictat, en el rotlle d'apel·lació número 41/2017, la sentència que té l'encapçalament i la part dispositiva que són com segueix:  
  
«Sentència número 150/2017  
València, 7 de juny de 2017  
La Secció Huitena d'aquesta audiència provincial, sent-ne ponent Eugenio Sánchez Alcaraz, ha vist les actuacions de judici ordinari promogudes, davant del Jutjat de Primera Instància número 5 de València amb el número 002009/2015, per Silvia Bolea Joaquín, representada en aquesta alçada per la procuradora Paula Bernal Colomina i dirigida pel lletrat Fermín Muñoz Moltó, contra Elkin Miguel Arroyo López, no comparegut en aquesta instància i declarat en rebel·lia, pendents davant d'aquesta en virtut del recurs d??apel·lació interposat per Silvia Bolea Joaquín.  
Dispositiva  
Desestimem el recurs d'apel·lació interposat per la procuradora Paula Bernal Colomina, en nom de Silvia Bolea Joaquín, contra la sentència dictada el 26 d'abril de 2016 pel Jutjat de Primera Instància número 5 de València en les actuacions de judici ordinari seguides amb el número 2009/2015, que confirmem íntegrament, i imposem expressament a la part apel·lant les costes d'aquesta alçada. Una vegada es complisquen les diligències de rigor, amb un testimoniatge d'aquesta resolució, remeteu les actuacions al jutjat d'origen, perquè en prenguen coneixement i efectes, amb justificant de recepció. Contra aquesta resolució no es pot interposar cap recurs, sense perjudici del que disposa l'article 477.2.3 de la Llei d'enjudiciament civil, que, si escau, s'haurà d'interposar a través d'un escrit presentat davant d'aquesta sala dins dels 20 dies següents al que es notifique.  
Aquesta és la nostra sentència, de la qual uniu un certificat al rotlle, que pronunciem, manem i firmem.»  
  
I perquè es publique en el Diari Oficial de la Generalitat Valenciana, a fi de notificar-la a la part incompareguda, demandada apel·lada en parador desconegut, Elkin Miguel Arroyo López.  
  
València, 18 de juliol 2017.- El lletrat de l'Administració de justícia: Joaquín Martínez Lluesma.
Diari Oficial de la Generalitat Valenciana


Sumari del DOGV 8045, del 22-05-2017 (2017/3627)

Notificació de la sentència dictada en el procediment de divorci contenciós número 614/2016.
--------------------------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3627


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 614/2016. [2017/3627]  
Família, divorci contenciós número 614/2016-R  
Demandant: Walter Alexis Sánchez Ocampo.  
Procurador: Raúl Vicente Bezjak.  
Demandada: María Gabriela Castrillon Osorio.  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, divorci contenciós número 614/2016, a instàncies de Walter Alexis Sánchez Ocampo, representat pel procurador Raúl Vicente Bezjak, contra María Gabriela Castrillon Osorio, en situació de rebel·lia, en què s'ha dictat la sentència que té la part dispositiva que diu així:  
  
«Dispositiva  
Estime la demanda formulada per la representació processal de Walter Alexis Sanchez Ocampo contra María Gabriela Castrillon Osorio, i declare dissolt per causa de divorci el matrimoni format pels esmentats cònjuges, amb tots els efectes legals.  
Cada part abonarà les costes processals produïdes a instància seua i les comunes a mitges.  
Mode d'impugnació: mitjançant un recurs d'apel·lació davant d'aquest jutjat, no obstant això, es durà a efecte el que s'ha disposat. El recurs haurà d'interposar-se per escrit dins del termini de 20 dies amb expressió de la infracció comesa al parer de la persona recurrent, sense aquests requisits no s'admetrà el recurs (art. 458 LEC). Haurà d'efectuar-se la consignació de 50 euros en el compte del jutjat 4584-0000-02 número del procediment amb quatre dígits - dos últims números de l'any, a l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació, exceptuant-ne el cas d'aquells litigants que tinguen el benefici de justícia gratuïta. Si no s'efectua el dipòsit, serà esmenable el defecte en el termini de dos dies, i no s'admetrà a tràmit si no s'esmena.  
Aquesta és la sentència que pronuncie, mane i firme.  
Publicació. La sentència anterior va ser donada, llegida i publicada pel jutge/essa que la va dictar, mentre celebrava audiència pública en el dia de hui, de la qual cosa jo, el secretari/ària judicial, done fe. València.»  
  
I perquè valga de notificació de forma deguda a María Gabriela Castrillon Osorio, en rebel·lia, expedisc i firme aquest edicte.  
  
València, 16 de gener de 2017.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 8076, del 04-07-2017 (2017/6021)

Extracte de la Resolució de 9 de juny de 2017, de la Conselleria d'Educació, Investigació, Cultura i Esport, per la qual es convoca per a l'exercici 2017 subvencions a la participació en fires internacionals del sector del llibre.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8076

Data del DOGV
:   04-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6021


Data del document
:   09-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 9 de juny de 2017, de la Conselleria d'Educació, Investigació, Cultura i Esport, per la qual es convoca per a l'exercici 2017 subvencions a la participació en fires internacionals del sector del llibre. [2017/6021]  
BDNS (Identif.): 353611  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran optar a aquesta subvenció les empreses editorials, les persones escriptores o il·lustradores i les associacions del sector del llibre l'activitat de les quals es realitze en l'àmbit competencial de la Generalitat Valenciana.  
  
Segon. Objecte  
Subvencions en règim de concurrència competitiva destinades a la participació en fires internacionals del sector del llibre.  
  
Tercer. Bases reguladores  
Ordre 10/2017, de 31 de març, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions a la participació en fires internacionals del sector del llibre (DOGV 8016, 06.04.2017).  
  
Quart. Quantia  
20.000 euros.  
  
Quint. Termini de presentació de sol·licituds  
Vint dies naturals a comptar del següent de la publicació de l'extracte d'aquesta resolució en el Diari Oficial de la Generalitat Valenciana.  
  
  
València, 9 de juny de 2017.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8037, del 11-05-2017 (2017/3220)

Formalització del contracte número CNMY16/0303/124. Millora del sòl i reforçament del ferm en col·lector via Ronda Platja a Oliva, fase II.
-------------------------------------------------------------------------------------------------------------------------------------------

### Dades del document

Número de DOGV
:   8037

Data del DOGV
:   11-05-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/3220


Data del document
:   10-04-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * adjudicació de contracte administratiu
    * contracte d'obres

Formalització del contracte número CNMY16/0303/124. Millora del sòl i reforçament del ferm en col·lector via Ronda Platja a Oliva, fase II. [2017/3220]  
1. Entitat adjudicadora  
a) Organisme: Conselleria d'Agricultura, Medi Ambient, Canvi Climàtic i Desenvolupament Rural.  
b) Dependència que tramita l'expedient: Servei de Contractació i Assumptes Generals.  
c) Número d'expedient: CNMY16/0303/124.  
d) Adreça d'internet del perfil del contractant:   
http://www.contrataciondelestado.es  
  
2. Objecte del contracte  
a) Tipus de contracte: obra.  
b) Descripció de l'objecte: millora del sòl i reforçament del ferm en col·lector via Ronda Platja a Oliva, fase II.  
c) Lot: -  
d) CPV: 45233252-0 Treballs de pavimentació de carrers  
e) Acord marc: (si és procedent)  
f) Sistema dinàmic d'adquisicions: (si és procedent)  
g) Mitjà de publicació de l'anunci de licitació: Diari Oficial de la Generalitat Valenciana.  
h) Data de publicació de l'anunci de licitació: 13 de desembre de 2016.  
  
3. Tramitació i procediment  
a) Tramitació: ordinària.  
b) Procediment: oferta econòmicament més avantatjosa amb un sol criteri: preu.  
  
4. Valor estimat del contracte  
199.942,69 euros.  
  
5. Pressupost base de licitació  
Import net: 199.942,69 euros. Import total: 241.930,65 euros.  
  
6. Formalització del contracte  
a) Data d'adjudicació: 21 de març de 2017  
b) Data de formalització: 6 d'abril de 2017.  
c) Contractista: Pavasal Empresa Constructora, SA.  
d) Import o cànon d'adjudicació: Import net: 118.266,00 euros. Import total: 143.101,86 euros.  
e) Avantatges de l'oferta adjudicatària: oferta econòmicament més avantatjosa.  
  
València, 10 d'abril de 2017.- La consellera d'Agricultura, Medi Ambient, Canvi Climàtic i Desenvolupament Rural, p. d. (R 27.07.2015; DOCV 7582, 30.07.2015), el sotssecretari: José Moratal Sastre.
Diari Oficial de la Generalitat Valenciana


Sumari del DOGV 7969, del 31-01-2017 (2017/238)

Notificació de la sentència dictada en el procediment de divorci contenciós número 1061/2016.
---------------------------------------------------------------------------------------------

### Dades del document

Número de DOGV
:   7969

Data del DOGV
:   31-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/238


Organisme emissor
:   Jutjat de Primera Instància Número 5 de Torrent

Tipus de document
:   Edicte

Notificació de la sentència dictada en el procediment de divorci contenciós número 1061/2016. [2017/238]  
Divorci contenciós número 001061/2016-B  
Javier García Bayo, lletrat de l'Administració de justícia del Jutjat de Primera Instància número 5 de Torrent, faig saber que en aquest procediment de divorci contenciós número 1061/2016 s'ha dictat la sentència que té la dispositiva com segueix:  
  
«Sentència número 266/2016  
Torrent, 19 de desembre de 2016  
Inmaculada Mas Sánchez, magistrada jutgessa del Jutjat de Primera Instància número 5 de Torrent, he vist aquestes actuacions de judici de divorci sense acord, seguides amb el número 001061/2016, a instàncies de María Amparo Corvo Sánchez, representada per la procuradora Sandra Martínez Izquierdo, contra Sohail Asghar Chaudhry, declarat en rebel·lia, i atesos els següents:  
[?]  
Dispositiva  
Estime la demanda interposada per la procuradora Sandra Martínez Izquierdo, en nom i representació de María Amparo Corvo Sánchez, contra Sohail Asghar Chaudhry, declarat en rebel·lia, i dispose en justa conseqüència la dissolució, per causa de divorci, del matrimoni format pels esmentats cònjuges, amb tots els efectes legals inherents a aquesta declaració.  
No pertoca fer un pronunciament especial sobre les costes causades, i cada part ha de pagar les costes causades a instàncies seues i las comunes a mitges.  
Contra aquesta resolució es pot interposar un recurs d'apel·lació per a davant de l'Audiència Provincial de València.»  
  
I atés que el demandat, Sohail Asghar Chaudhry, es troba en parador desconegut, expedisc aquest edicte a fi que li valga de notificació de forma deguda.  
  
Torrent, 23 de desembre de 2016.- El lletrat de l'Administració de justícia: Javier García Bayo.